Theodor Jasner

Theodor Jasner (20. november 1862 – 21. juuli 1920) oli Kuressaares tegutsenud eesti fotograaf.

 Elulugu 
Theodor Jasner sündis Kuressaares. Tema isa Jaak (1833–1905) oli samas linnas ehitusettevõtja. 1876. aastal astus Theodor kohaliku gümnaasiumi 6. klassi, kuid pidi järgmisel aastal vanemate rahaliste raskuste tõttu õpingud katkestama. Ta uuris omal käel majandus- ja õigusteadust ning töötas Riias ühe ettevõtte prokuristina. 1900. aastate algul naasis ta Kuressaarde ning hakkas tööle Theodor Lange raamatuäri raamatupidajana. 1903. aastal abiellus ta Clara Luise Melkartiga (1862–1946)EELK Kuressaare kogudus; Kihlatute, mahakuulutatute ja abiellunute nimekiri (saksa pihtkond) 1834-1926. – Eesti Rahvusarhiiv, EAA.3151.1.181.
pisi|Theodor Jasneri fotoateljee Kuressaares Pruuli 7 (praegu Põik 2). SM F 4254:789 Fd
Theodor tegeles isa eeskujul ka ehitusega. Koos ehitati Kuressaares Mere tänavale maja. Samuti ehitas ta purjejahi, mis Riias maha müüdi. Suurt huvi tundis Jasner kirjanduse vastu ning osales ka kohalikus poliitikas. Ta valiti 1907., 1910. ja 1914. aastal Kuressaare linnavolikogu liikmeks.

 Tegevus fotograafina 
26. oktoobril 1907. aastal sai Theodor Jasner ateljee avamise loa koos postkaartide müümise õigusegaОтчет начальника уезда за 1906 год, статистические ведомости о состоянии полей, топографических и фотографических заведениях и книжных магазинах, предписания и переписка о них. – Eesti Rahvusarhiiv, EAA.357.1.76.. Ateljee avas ta oma majas Kuressaares aadressil Pruuli 7 (praegu Põik 2), postkaarte müüdi aga Meissneri pansioni (praegu Lasteaia 8) vastu ehitatud kioskis. Pildistamisega tegeles Jasner pigem hobikorras ning oma fotosid ta ei signeerinud.

 Loomingu näiteid 

 Viited 

Kategooria:Eesti fotograafid
Kategooria:Sündinud 1862
Kategooria:Surnud 1920